Épisode de la vie d'un auteur
Épisode de la vie d'un auteur (srpskohrvatski: Epizoda u životu jednog pisca) je jednočinka, preciznije impromptu, Jeana Anouilha napisana 1948. godine, a premijerno izvedena 4. studenog iste godine u sklopu premijere drame Ardèle ou la Marguerite, koju je u Comédie des Champs-Élysées režirao Roland Piétri. Epizoda tako nikada nije izvedena kao samostalan komad, već kao kratki dodatak opsežnijoj predstavi. 

Drama je zapravo farsična, autobiografska jednočinka koja prikazuje jedan katastrofičan dan u životu jednog pisca, a koji na simboličan način predstavlja samog Anouilha. Autoru se tokom jednog dana događa serija katastrofa (žena ga napušta, ljubavnica mu je trudna, prijatelj ga potražuje novac, majka ga maltretira, vodoinstalater mu izazove poplavu, ...), koje kulminiraju potpunim uništenjem njegova doma. 

Iako napisano 1948. godine, djelo je premijerno objavljeno tek 1959. godine. Tokom 1984. godine je reizdano od strane kuće Éditions de la Table Ronde u sklopu niza "farsičnih komada", posljednjeg dramskog niza u Anouilhovom opusu te je tako postala prva drama iz tog niza, iako je kronološki napisana čak 26 godina prije prvog sljedećeg komada iz tog niza, drame Chers zoiseaux. 

Djela Jeana Anouilha
Drame 1948.